**Kristel Aaslaid** (sündinud 2. oktoobril 1989 Kuressaares) on eesti näitleja, laulja ja tantsija.

Ta on lõpetanud 2009. aastal Kuressaare Gümnaasiumi.

Ta valiti Eesti Meelelahutusauhindade 2015. aasta galal aasta parimaks naisraadiohääleks.

Tantsimine
----------

Ta on õppinud alates 2003. aastast tantsu Saaremaa tantsukoolis Semiir.

### Saavutused

| Aasta | Võistlus |
| --- | --- |
| 2006 | Soomes Espoos European
Streetdance Championships 2007:
Formation Adults "Extravaganza" 1. koht |
| 2006 | Saksamaal Bremenis maailmameistrivõistlused:
Hip hop prodaction - 1.place
Formation adults "Extravaganza" 3. koht |
| 2007 | Tallinnas Estonian Open Championships ja BALTIC CUP 2007:
Formation adults "Exclusive" 1. koht |
| 2007 | Austria Grazis Euroopa Meistrivõistlused:
Formation adults "Exclusive" 2. koht |
| 2008 | Tallinnas IDO Estonian Open Championships:
Formation adults "Majestic" 1. koht |
| 2010 | Tallinnas IDO Estonian Open Championships:
Formation adults "Reverie" 1. koht |

Laulmine
--------

Ta laulis ansamblites Sierra Black (rokibänd) ja Avoid Dave (elektroonilise muusika bänd). Alates 2018 laulab ansamblis Gram-Of-Fun ja Öed. Ta on laulnud ka Kuressaare Gümnaasiumi neidudeansamblis Kapriis ja noortebändis Killer Tissue. Ta on laulmist õppinud Laine Lehto käe all alates 2000. aastast ning keskkooli ajal käinud huvikoolis Inspira. Nii tantsimise kui ka laulmisega on ta saavutanud võistlustel tähelepanuväärseid tulemusi. Ta kirjutab ka ise muusikat ja on Rosanna Lintsi tuntud laulu "Follow Me" kaasautor. Ta on ka Küttebändis

### Saavutused

| Aasta | Lauluvõistlus | Koht |
| --- | --- | --- |
| 2007 | Saare maakonna solistide konkurss | Solistina – 3. koht
Duett – 1. koht (Tuuli Rand & Kristel Aaslaid) |
| 2007 | Üleriigiline solistide konkurss | Duett – 2. koht (Tuuli Rand & Kristel Aaslaid) |
| 2008 | Üleriigiline solistide konkurss | Duett – 1. koht (Tuuli Rand & Kristel Aaslaid) |
| 2009 | Üleriigiline solistide konkurss | Solist – *Grand Prix*
Duett – 2. koht (Tuuli Rand & Kristel Aaslaid) |
| 2009 | Tähtede laul | 1. koht |

Televisioon ja raadio
---------------------

Ta mängis aastatel 2014–2020 komöödiaseriaalis "Padjaklubi" ühte neljast peategelasest. Ta on mänginud 2012. aastal seriaalis "Ment" konstaabel Veronika Mitlerit ning 2022. aastal seriaalis "Naised vormis" politseinik Kadri Hellermaad.

2014. aasta sügisel osales ta TV3 meelelahutussaates "Su nägu kõlab tuttavalt", jäädes Mart Müürisepa järel 2. kohale. Kristeli finaalsaates esitatud lugu "Let It Go" saavutas fännide seas nii suure menu, et järgmisel päeval olid H&M-i poed Aaslaiu loo ajal kantud kroonist tühjaks ostetud.

| Osa | Pala |
| --- | --- |
| S03E01 | Silvi Vrait "Nagu merelaine" |
| S03E02 | Eminem "Without me" |
| S03E03 | John Travolta "Greased Lightnin'" |
| S03E04 | Ella Fitzgerald "Mack the Kinfe" |
| S03E05 | Lenna Kuurmaa "Rapunzel" |
| S03E06 | Cyndi Lauper "Girls Just Wanna Have Fun" |
| S03E07 | Adele "Someone Like You" |
| S03E08 | Justin Timberlake "Like I Love You" |
| S03E10 | Kuninganna Elsa (Idina Menzel) "Let It Go" |

2014. aasta sügisest kuni 2015. aasta kevadeni oli ta reedeti hommikuprogrammi saatejuht raadios Uuno. Ta valiti Eesti Meelelahutusauhindade 2015. aasta galal aasta parimaks naisraadiohääleks.

Isiklikku
---------

Tema elukaaslane on koomik Mattias Naan.

Viited
------

1. ↑  Kuressaare Gümnaasiumi 31. lend

Välislingid
-----------

* Kristel Aaslaid Semiir
* 5 fakti, mida sa ei teadnud Kristel Aaslaidi kohta TV3